Portada Actualitat L’Ajuntament de Barcelona prepara un Pla de Joc
16/05/2018 09:26h
Aquesta iniciativa forma part de la mesura de govern “Barcelona dona molt de joc”
L’Ajuntament de Barcelona ha començat el procés per elaborar un Pla de Joc a l’espai públic amb un horitzó fins al 2030. Serà el primer Pla de Joc de la ciutat. Això suposarà una oportunitat per reconèixer la importància social del joc a l’espai públic, com a política urbana que encaixa en les estratègies de ciutat amiga de la infància, saludable, inclusiva, accessible i sostenible.
Aquest Pla de joc s’elaborarà a partir d’un procés de participació i transversal i que ha de culminar amb la presentació del Pla a principis de 2019. Durant aquests mesos, coordinat des de l’Institut Infància i Adolescència, l’Ajuntament, treballarà de manera transversal amb diverses àrees, instituts i serveis i districtes, així com entitats i persones vinculades al món del joc a l’espai públic, des d’una perspectiva àmplia, per fer dret al joc dels infants, matèria de política local.
Aquesta iniciativa neix dins del Pla d’impuls del joc a la ciutat 2020-2030 que té com a objectiu impulsar una nova visió del jove i de la seva importància social. Per això, el pla buscarà promoure la participació de la ciutadania i dels nens i nenes en la nova visió i impuls del joc en l’espai públic; ampliar i diversificar les oportunitats de joc lliure i inclusiu a la ciutat; i desenvolupar criteris i indicadors per planificar i poder fer seguiment de l’increment i la millora de les oportunitats de joc de la ciutat.